Lorentz Braseth

Lorentz O. M. Braseth (født 5. januar 1894 i Meløy, død 29. desember 1961 i Bodø) var en norsk redaktør, politiker (Ap) og fredsforkjemper. 

Han var ansvarlig redaktør i avisen Nordlands Fremtid (NF) fra 1930 til 1960. Jensen, 1985: 38, 55; Karlsen & Lundestad, 2012: 76  30- og 40-årene av Braseth sin redaktørtid var preget av en bunnskrapt aviskasse og gjeldskrise, liten utbredelse, lav bemanning, brann i Folkets Hus (NF hadde sine kontorer og trykkeri i bygningen), trussel om avisnedleggelse, lange og slitsomme arbeidsdager, overgang fra 4 dagers utgivelse i uken til dagsavis i 1937, opplagsøkning, flere ansatte, flytting til større og bedre lokaler, opprettelse av avdelingskontor i Lofoten, krig og okkupasjon, frigjøring og gjenreisning m.m. Jensen, 1985: 37-55; Karlsen & Lundestad, 2012: 76, 85-106   

Etter den tyske okkupasjonen av Norge og bombingen av Bodø i mai 1940 ble det klart at det hverken var ønskelig eller mulig å utgi NF så lenge tyskerne og nazistene var herrer i landet. Braseth ble hardt presset av både den tyske okkupasjonsmakten og folk fra Nasjonal Samling til å fortsette å utgi avisen under okkupasjonsmaktens overoppsyn, men hans svar var et kategorisk nei. Jensen, 1985: 47, 57; Karlsen & Lundestad, 2012: 76, 103  Avisen ble ikke utgitt i tiden fra 27. mai 1940 til 16. mai 1945.Jensen, 1985: 51 f.; Karlsen & Lundestad, 2012: 76, 87, 92, 108  Jensen, 1985: 52; Karlsen & Lundestad, 2012: 103, 109  I løpet av de siste 15 årene av Braseths redaktørtid, fra 1945 til 1960, ble NF utviklet til å bli en veldrevet avisbedrift i et nytt og moderne avishus med 28 ansatte, et avisopplag på 7500 og et budsjett på ca. 1 mill. kr. Jensen, 1985: 56  NF var, ifølge Braseth, først og fremst et samfunnskritisk talerør for Ap og fagbevegelsen. Jensen, 1985: 57; Larsen, 2004: 61 f.; Karlsen & Lundestad, 2012: 113-119  Jensen, 1985: 57; Larsen, 2004: 61; Karlsen & Lundestad, 2012: 113 ff.  

I 1932 var han stipendiat ved Folkeforbundet, hvor han blant annet studerte fredsarbeid i internasjonale fora. Han var i en årerekke et aktivt medlem av Norges Fredsforening og var svært opptatt av alt som hadde med fredssaken å gjøre (fredskultur, atomnedrustning, fredsundervisning og ikkevoldelig håndtering av konflikter). Jensen, 1985: 57; Larsen, 2004; Karlsen & Lundestad, 2012: 82, 117  Jensen, 1985: 57; Karlsen & Lundestad, 2012: 76, 82  Braseth var opptatt av å bevare fred og vennskap mellom folkene etter andre verdenskrig og å utvikle det sosiale, økonomiske og kulturelle sambandet mellom Norge og Sovjetunionen. Bodø og Omland avdeling av Norsk-Sovjetrussisk Samband ble etablert i 1946 og Braseth ble valgt til å lede denne. Nordlands Framtid, 28.01.1947; Karlsen & Lundestad, 2012: 114  VG, 28.06.1948; Karlsen & Lundestad, 2012: 115  

Braseth var en utrettelig talsmann for de svakerestilte i samfunnet og ble tidlig politisk aktiv. Jensen, 1985: 57  Han sto i sin tid på 1. plass for Norges Socialdemokratiske Arbeiderpartis liste for landdistriktene og stilte som kandidat for det sosialdemokratiske partiet ved stortingsvalget i 1924. Han ble også nominert på 4. plass for Arbeiderpartiet i den nordnorske bykretsen i 1933 og ble valgt som vararepresentant til Stortinget for kjøpstedene i Nordland, Troms og Finnmark (Bodø, Hammerfest, Narvik, Tromsø, Vadsø og Vardø) for stortingsperiodene 1934-1936, 1945-1949 og 1950-1953. Jensen, 1985: 57; Karlsen & Lundestad, 2012: 67, 76 f.; https://www.stortinget.no/no  Braseth ble også valgt til formann i Bodø Arbeiderparti i 1935 og 1945. Hals, 1964: 35; Jensen, 1985: 57; Larsen, 2004: 61  Han foreslo og fikk gjennomslag for at partiet gikk over til representantskapsordningen i 1937. Det førte bl.a. til at man fikk en mer rettferdig fordeling av medlemmer og således en mer objektiv avgjørelse i viktige saker (som partistyrevalg, saksavstemninger, nominasjonsmøter o.l.). Det ble sagt at Braseth var en sann sosialdemokrat, at liv og lære var ett for han og at han aldri sparte seg i sin uegennyttige innsats for Nordlands Fremtid/Nordlands Framtid. Jensen, 1985: 57 

 Referanser 

 Litteratur 







 Eksterne lenker 


Kategori:Personer fra Meløy kommune
Kategori:Norske redaktører
Kategori:Lokalpolitikere i Bodø
Kategori:Ap-politikere i Nordland
Kategori:Vararepresentanter til Stortinget
Kategori:Norges Fredslag
Kategori:Nordmenn fra andre verdenskrig